परिचय सम्मेलन के लिए डाटा संग्रहण
चित्तौड़गढ़ | जिलामाहेश्वरी युवा संगठन की ओर से 10 जनवरी को आयोजित होने वाले माहेश्वरी युवक-युवती परिचय सम्मेलन के लिए डाटा संग्रहण किया जा रहा है। युवा संगठन आयोजन सचिव पंकज आगाल ने बताया कि अंकित गट्टानी, राकेश खटोड़, नरोत्तम हेड़ा, दीपक चेचाणी, प्रदीप लढ्ढ़ा, शीतल डाड ने बानसेन, सांवलियाजी, भदेसर, कन्नौज, सावा, शंभुपुरा क्षेत्रों का दौरा किया। सम्मेलन प्रभारी भरत कुमार लढ्ढ़ा ने बताया कि बायोडाटा सम्मिलित कराने की अंतिम तिथि पांच जनवरी है। जिलाध्यक्ष सीपी नामधराणी सहित मनीष मंडोवरा, गोपाल पोरवाल, डीपी गदिया, सुनील आगाल, गिरिराज सोमाणी ने गिलूंड-घटियावली क्षेत्र में दौरा कर बायो-डाटा संग्रहण किए।
hin_Deva hin_Deva